Slag teen ‘perlemoenstropers’ by JeffreysTien mense is in hegtenis geneem. (Foto: SA Polisie) Die polisie het ŉ groot deurbraak in die stryd teen perlemoenstropery gemaak met die inhegtenisneming van tien verdagtes. Kapt. Khaya Tonjeni, polisiewoordvoerder, het gesê die polisie het toegeslaan danksy ŉ wenk van die publiek. Lede van die Jeffreysbaai-polisie se eenheid vir veediefstal en bedreigde spesies, met die hulp van ŉ private veiligheidsmaatskappy, het Vrydag kort ná middernag op die groep afgekom waar hulle op die hoofstrand besig was om die perlemoen te stroop. (Foto: SA Polisie) Perlemoen is ook versteek in die bosse by Pagodastraat gekry. “Die polisie het vir verdere ondersoek beslag gelê op duikpakke en twee voertuie.” Die tien verdagtes is tussen 29 en 42 jaar oud en verskyn Maandag in die Humansdorp-landdroshof vir die onwettige besit van perlemoen. Lt.genl. Liziwe Ntshinga, provinsiale polisiehoof, het die inhegtenisnemings geloof en gesê georganiseerde misdaadsindikate is verantwoordelik vir groot verliese in die land se natuurlike hulpbronne.